****

**ΣΧΟΛΗ ΔΙΟΙΚΗΣΗΣ**

**ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ**

**Πρόγραμμα Σπουδών του πρώην ΤΕΙ Πελοποννήσου**

**AΝΑΚΟΙΝΩΣΗ**

**ΥΠΟΒΟΛΗ ΑΙΤΗΣΕΩΝ ΓΙΑ ΠΡΑΓΜΑΤΟΠΟΙΗΣΗ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ ΜΕΣΩ ΟΑΕΔ[[1]](#footnote-1)**

Οι αιτήσεις για πραγματοποίηση **Πρακτικής Άσκησης (ΠΑ) μέσω ΟΑΕΔ** των φοιτητών του Προγράμματος Τεχνολογικής Εκπαίδευσης, κατά το εαρινό εξάμηνο του ακαδημαϊκού έτους 2024-25, θα γίνονται δεκτές **από 03 Φεβρουαρίου έως και 6 Μαρτίου 2025** και δεν θα δοθεί παράταση στην περίοδο υποβολής.

**Απαραίτητα δικαιολογητικά που θα συνοδεύουν την αίτηση[[2]](#footnote-2)**

**α) Συμπληρωμένη και Υπογεγραμμένη Αίτηση** με θέμα «Έγκριση Πρακτικής Άσκησης».

**β) Βεβαίωση** της Γραμματείας του Τμήματος φοίτησης, ότι ο αιτών πληροί τις προϋποθέσεις για πραγματοποίηση ΠΑ ή Αναλυτική Βαθμολογία Σπουδών Φοιτητή.

**γ) Βεβαίωση Αποδοχής Απασχόλησης** του Φορέα ΠΑ, για το συγκεκριμένο χρονικό διάστημα (1/4/2025 έως και 30/09/2025). Στη βεβαίωση θα πρέπει να συμπληρώνονται στο αντικείμενο εργασιών επιγραμματικά οι αρμοδιότητες που θα ανατεθούν στον/η φοιτητή/τρια, οι οποίες θα πρέπει να είναι συναφείς με τα γνωστικά αντικείμενα του Τμήματος.

Η πρότυπη σχετική αίτηση και η πρότυπη Βεβαίωση Αποδοχής Απασχόλησης, διατίθενται στην ιστοσελίδα του Τμήματος Λογιστικής και Χρηματοοικονομικής ([εδώ](https://accfin.uop.gr/news/prosklisi-gia-aitiseis-gia-praktiki-askisi-foititon-tehnologikis-kateythynsis)), πρέπει δε να υποβληθούν **εμπροθέσμως** στη Γραμματεία του Τμήματος, με φυσική προσκόμισή τους είτε με αποστολή τους με μορφή ηλεκτρονικών αρχείων στη διεύθυνση email της Γραμματείας: chrime@go.uop.gr. **Σημειώνεται ότι οι ενδιαφερόμενοι φοιτητές του προγράμματος Τεχνολογικής Εκπαίδευσης καλούνται να εγγραφούν στο μάθημα «Πρακτική Άσκηση Τεχνολογικής Εκπαίδευσης (6μηνη)»** που έχει δημιουργηθεί στο eclass του Πανεπιστημίου, όπου έχουν αναρτηθεί όλα τα απαιτούμενα έγγραφα καθώς επίσης και χρήσιμες πληροφορίες για την πρακτική άσκηση**.**

**Υποχρεωτικές και Αναγκαίες Προϋποθέσεις για πραγματοποίηση ΠΑ**

Ο φοιτητής πρέπει υποχρεωτικά:

* να βρίσκεται στο 8ο ή μεγαλύτερο εξάμηνο σπουδών.
* να έχει εξεταστεί επιτυχώς σε τουλάχιστον 30 μαθήματα από το σύνολο των μαθημάτων.

**Κρίσιμες ημερομηνίες**

|  |  |
| --- | --- |
| Περίοδος υποβολής αιτήσεων | 03/02/2025-06/03/2025 |
| Ανάρτηση Προσωρινού Πίνακα αξιολόγησης αιτήσεων | 07/03/2025 |
| Περίοδος υποβολής ενστάσεων έναντι του Προσωρινού Πίνακα | 10/03/2025-14/03/2025 |
| Ανάρτηση Οριστικού Πίνακα αξιολόγησης αιτήσεων | 19/03/2025 |
| Παραλαβή 3 αντιτύπων Ειδικής Σύμβασης και του Βιβλίου ΠΑ, από Γραμματεία Τμήματος | από 21/03/2025 |
| Έναρξη ΠΑ | 01/04/2025 |

Η Ειδική Σύμβαση ΠΑ πρέπει να παραληφθεί εγκαίρως και εντός δύο (2) ημερών να έχει προσκομισθεί στο Φορέα ΠΑ, προκειμένου ο φορέας να ενημερώσει το σύστημα ΕΡΓΑΝΗ, πριν την έναρξη της ΠΑ. Ακολούθως και έως **31/3/2025** το αργότερο, τα 2 αντίτυπα της σύμβασης, υπογεγραμμένα από όλους τους συμβαλλόμενους, πρέπει να έχουν επιστραφεί στη Γραμματεία του Τμήματος.

1. Δεν προβλέπεται πραγματοποίηση Πρακτικής Άσκησης μέσω ΕΣΠΑ για τους φοιτητές του προγράμματος Τεχνολογικής Εκπαίδευσης. [↑](#footnote-ref-1)
2. Tο β) δικαιολογητικό δύναται να εκδίδεται από την Γραμματεία μετά την υποβολή της αίτησης του φοιτητή/τριας στην Γραμματεία για την έγκριση της Πρακτικής Άσκησης. [↑](#footnote-ref-2)